ming030890/wiki-yue-high-quality huggingface dataset:
穩定幣

穩定幣（StableCoins）係中心化資產抵押發行代幣，有時會被視為加密貨幣同傳統金融之間嘅橋樑。穩定幣因為用咗區塊鏈技術，可以簡化同埋加速購買，匯款嘅過程，唔需要經過傳統嘅支付體系。

常見嘅穩定幣
穩定幣有好多種，大致上可以分為法幣穩定幣、加密穩定幣、商品穩定幣同埋演算法穩定幣4種。但外界一般討論嘅穩定幣，好多時候都係指法幣穩定幣。
比如，USDT 作為較早發行嘅穩定幣，自稱同美元掛鉤。bitUSD、bitEUR同埋bitCNY都宣稱自己係最早發行嘅抵押穩定幣（錨定幣、錨定資產）。其他常見嘅穩定幣種類仲有TrueUSD（TUSD）、USD Coin（USDC）同Diem等。

穩定幣對於推動用戶採用加密貨幣嘅功能
一份2022年嘅研究發現，對於冇經驗嘅用戶嚟講，穩定幣反而令佢地感到困惑。但對於有經驗嘅用戶嚟講，穩定幣係管理加密貨幣投資同風險嘅重要一環，絕對唔可或缺。

關於穩定幣嘅風險
由於穩定幣對應嘅抵押資產風險原因，任何穩定幣都唔可能保持100%穩定。其中喺2022年5月11號，TerraUSD（UST）出現不明原因暴跌，失去咗同美元對標記1：1的匯率，兩天內貶值10倍。
穗躄魚

穗躄魚（學名：Rhycherus filamentosus）係躄魚科穗躄魚屬嘅其中一個種。
穩城

穩城（韓文：온성군／穩城郡 Onsŏng gun */?）係朝鮮民主主義人民共和國咸鏡北道嘅一個郡。
穩席

穩席(Safe seat)或者叫穩得席位、保險席位，即係話喺選舉入面最有把握贏嘅席位。例如一個政黨嘅候選人佢喺一個選區嘅選舉入面幾乎唔使選都估到佢實贏硬，咁即係穩席。
穩席成因有好多，不過最普遍係組織或者政黨喺一個區入面嘅地區工作已經歷史悠久，深入民心，可以話係地頭龍，其他人走入去選根本無得鬥。除咗地區工作，亦有民族原因，例如一個以某一民族聚居嘅地區，通常啲人都係會選返鄉里唔選其他人，呢啲都係穩席嘅成因。
呢篇穩席係政治類嘅楔位文章，未完成；麻煩你幫手加下料，充實佢。
聲

聲（粵拼：seng1），或者叫聲音（粵拼：sing1 jam1），係一種以物質來傳送嘅波（機械波）。聲可以傳送機械能。聲可以用聲波嘅頻率、波長、周期、波幅或者係譜來表示。

概論
用小提琴拉四吓唔同音高嘅音符
睇埋：波動同聲學
聲係一種波動，涉及介質粒子（最常見嘅係空氣粒子，但例如水粒子都得）係噉振動。嗰股波動嘅各種特質就主宰住嗰一段聲有咩特性。
想像家陣有位研究者攞住碌音叉做實驗，佢㩧一吓碌音叉，碌音叉就開始振動（一種有週期性嘅來回郁動），而如果佢將碌振緊嘅音叉（例如）浸入水，啲水會出現波動；由牛頓力學上嘅分析可知，噉表示一碌振緊嘅音叉會向佢周圍啲粒子身上施力，令呢啲粒子跟住佢振。
再想像家陣有位研究者攞個鐘形罩罩住一嚿發出緊聲嘅物體（例如一個響緊嘅鬧鐘），然後佢再用泵等嘅方法抽走個罩入面啲空氣，就會發現如果個罩變成真空，就會唔再聽到嚿物體發出嘅聲－噉表示聲係要透過空氣等嘅介質先至可以傳播到嘅；
好似上述呢類噉嘅實驗支撐咗句假說：聲嚟自介質粒子嘅振動。

頻率
睇埋：振動、頻率同音高
頻率決定一吓聲嘅音高。
音高嘅實際頻率視乎（例如）件樂器點調較，特別係「攞邊個 A 音做標準」（A440 定係歷史上用過嘅第個頻率）同係咪用平均律。頻率大致上會望落似下圖，X 軸表示音符（C1、D1、E1...），Y 軸表示頻率。由幅圖嗰度睇得出，每一個音符頻率都係高過打前嗰個嘅，而且每個 C 音喺頻率上都啱啱好係前一個 C 嘅兩倍。
如果係平均律同用 A440 調音，圖中嘅頻率數值全部都可以用以下嘅公式計出來：
當中  係音高嘅頻率值，得出嘅數值  係 MIDI 嘅音高編號（C1 係 24）， 係指基數係 2 嘅對數；如果用  做打戙軸音符做打橫軸，就會畫到條直線出嚟。
換句話說，如果用平均律，喺 MIDI 嘅第  個音嘅頻率就會係
上面公式可以計出下列嘅頻率值（注意爾啲數值係假設用緊平均律同用 A440 調音）：
順帶一提，音高係聲調嘅基礎。

語音
内文：語音學同語音
語音學係語言學嘅一個子領域，專研究講嘢嘅聲。
語言嘅起始係一個人講嘢發出聲（單音）。呢啲聲源自空氣嘅流動，而喺包括粵語在內嘅絕大多數語言當中，呢股空氣流動係由個肺嗰度開始嘅（肺部氣流音）。空氣由肺嗰度流出，通過氣管、喉、咽、鼻腔同口腔等嘅部位，當中喉係聲帶嘅所在。空氣流過身體咁多唔同部位嗰陣，呢啲身體部份嘅狀態（例如係條脷嘅郁動）都會影響最後發出嚟嘅聲有乜特性—噉就表示人可以發出好多種唔同款嘅聲，亦表示佢哋可以用發出嚟嘅聲表達好多唔同嘅意思。
聲入人心男團

聲入人心男團（粵拼：seng1 jap6 jan4 sam1 naam4 tyun4；簡化字：声入人心男团；英文：Super Vocal），係中國大陸美聲組合。2019年11月8號出首隻單曲《未知的真相》，2019年12月4號，喺北京正式成團。2020年6月，仝卓因高考舞弊事件退出聲入人心男團，高天鶴因主持人資格考試作弊事件同湖南衛視解約。現時聲入人心男團已經喺休團狀態。

出道歷程
《聲入人心》第一季喺2018年11月2號湖南衛視首播，並於2019年1月18號完，共有嚟自海內外25所高校嘅36位演唱成員參與，節目喺播出期間攞到良好口碑。2019年頭，仝卓、高天鶴正式同湖南衛視簽約。之後，高天鶴以實習主持人身份加盟《天天向上》，並以滿分通過12期節目嘅實習考核，成為「天天兄弟」嘅成員；仝卓就多次喺《快樂大本營》入面協助主持同參與遊戲，並先後參與《神奇的漢字》、《中餐廳第三季》等多檔節目。

演藝經歷
2019年11月8號，聲入人心男團出首隻單曲《未知的真相》。同年12月4號，「環球DECCA音樂廠牌全球90周年暨‘聲入人心’男團成團盛典」喺北京國家大劇院搞，標志住聲入人心男團正式成團。
2020年3月，加盟湖南衛視《歌手·當打之年》，喺第四輪排位賽憑住《你的色彩》奇襲蕭敬騰獲勝，並喺終極對決贏咗耿斯漢奇襲成功，攞到正式補位資格、為終極補位歌手，之後喺突圍賽演唱《沒離開過》喺組內對決輸咗畀袁婭維直接遭到淘汰。

《歌手·當打之年》
2020年3月，加盟湖南衛視《歌手·當打之年》，喺第四輪排位賽憑住《Qui Con Me》奇襲蕭敬騰獲勝，並喺終極對決贏咗耿斯漢奇襲成功，攞到正式補位資格、為終極補位歌手，之後喺突圍賽演唱《沒離開過》喺組內對決輸咗畀袁婭維直接遭到淘汰。
聰明豆

聰明豆（Smarties）係雀巢公司出產嘅朱古力牌子，外型似衫鈕，有好多唔同顏色。
聰明豆響世界唔少地方都有得賣，包括香港。
聰明玩具

聰明玩具（smart toy）泛指內置微型電腦而能夠展現一定程度嘅人工智能嘅玩具，所以一件聰明玩具有可能（例如）按照玩緊佢嗰個細路嘅行為嚟調整自己，並且令個細路玩得更加過癮，簡單例子有曉做自然語言處理（指教人工智能處理語言嘅技術）同細路講嘢嘅公仔。可以睇吓 Furby。
聰明笨伯

聰明笨伯（The Flintstones），又叫做打火石家族，摩登原始人，係美國動畫卡通片電視劇。由1960年至1966年曾經播出，佢嚮美國廣播公司係一套好生鬼嘅電視節目，故事背景同道具係石器時代，石頭車、石屋同恐龍做寵物，主要講兩公婆同對仔女嘅美式家庭生活同社交圈，男主人叫董輝係典型聰明笨伯，佢老婆叫慧瑪，董輝個死黨班尼，佢老婆叫比緹，班尼睇嘢好悲觀，因此笑料連場。
聲入人心

《聲入人心》（粵拼：seng1 jap6 jan4 sam1；簡化字：声入人心；英文：Super–Vocal），係中國大陸湖南衛視推出嘅中國首檔美聲偶像男團競演養成類真人騷節目，每季節目包含嚟自世界各大出名音樂學院、藝術學院嘅共計36位演唱成員，喺長達100日嘅時間內進行封閉式訓練同錄制，並由三位出品人揀出10次TOP6首席，而最終被評選出嘅六位首席演唱成員將攞到全國巡演同發行專輯嘅機會。《聲入人心》由湖南衛視青年製作人代表任洋、湖南衛視金牌製作人邢麗琴同二人嘅聯合團隊打造，由《天天向上》製作人沈欣做節目監制，第一季喺2018年10月21號錄製，2018年11月2號開始逢星期五夜晚8點10分接檔《幻樂之城》播出；第二季喺2019年6月14號錄製，2019年7月19號開始逢星期五夜晚8點10分接檔《巔峰之夜》播出。

比賽方式
賽期共計100日。期間，36位演唱成員將接受唔同形態嘅重唱考核，但唔會有人遭到淘汰。三位出品人每星期將會幫每位演唱成員畀出首席或替補嘅資格建議，只有首席成員先有機會攞到公演資格，替補成員就需要以演唱考核嘅形式攞到額外嘅公演資格。最終將揀出六位終極首席，六位終極首席將攞到全國巡演同發行專輯嘅機會。另外，三位出品人仲會對36位演唱成員進行分組打磨同陪伴成長。

現場演出
想搵聲入人心男團成團後嘅現場演出，請睇「聲入人心男團 § 現場演出」。

演唱會／音樂分享會
聲入人心2019音樂會巡演群星嘅巡迴演唱會開始日期2019年4月16號 (2019-04-16)結束日期2019年6月2號 (2019-06-02)巡迴階段1場數17
聲入人心Ⅱ音樂會全國巡演群星嘅巡迴演唱會開始日期2019年12月2號 (2019-12-02)結束日期2020年1月14號 (2020-01-14)巡迴階段1場數11
《聲入人心》同名音樂會全國巡演由節目組同保利演出一齊推出，首場喺2019年4月16號喺北京保利劇院開始，到6月2號喺上海做終點站完咗呢次巡演，呢次巡演共有17場演出，另有獨立喺巡演之外搞嘅成都音樂盛典·保利ART音樂節。而「不說再見」系列演唱會就係由余笛主導，幫成員自發組織嘅非營利性演唱會，同節目組冇任何關系，其他類似巡演亦同節目組無關。第二季同名音樂會全國巡演喺2019年12月2號喺長沙梅溪湖國際文化中心大劇院開始，到2020年1月14號喺北京做終點站完咗呢次巡演，呢次巡演共有11場演出。

大型典禮演出
註：下表剩係列出全國性或國際性，並由一人以上參與嘅大型典禮，成員個人參與嘅大型典禮請睇相關成員面頁。
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。

《歌手2019》
2019年1月，加盟湖南衛視《歌手2019》，喺第二輪踢館預選賽憑住《鹿 Be Free》贏咗錢正昊攞到正式踢館資格、為第二位踢館歌手，喺第二輪踢館賽憑住《Never Enough》以第三名踢館成功，3月12號團員鄭雲龍因行程衝突喺微博發表聲明話唔再參加嚟緊嘅競演，之後喺突圍賽演唱《總有一天》以第一名突圍成功，喺4月12號總決賽攞季軍。
2019年3月28號，聲入人心男團出席《請回答，歌手》線下音樂展啟動儀式

《合唱吧！300》比賽成績
2019年8月11號，由鞠紅川、蔡程昱同張超三人組成嘅「聲入人心合唱團」參與嘅《合唱吧！300》第三期節目喺騰訊視頻上線播出，嗰期實際到場歌迷人數係278人。喺冇彩排創意合唱秀環節，佢地同歌迷一齊唱《光之心》。8月13號，嗰期賽果喺節目官方微博正式公布。最終，聲入人心合唱團以總分0.96分嗰成績輸畀攞到1.04分嘅火箭少女101合唱團，無緣終極合唱夜。喺9月1號上線播出嘅第六期節目入面，聲入人心合唱團以一首《不說再見》回饋歌迷。
績溪

績溪係中國安徽宣城一個縣，總面積1126平方公里，人口18萬。
繁忙時間

繁忙時間一般係指上晝七點到九點，同挨晚五點到七點兩段時間，係大部份公司返工同放工時間，通常都出現交通擠塞、電話線路同互聯網繁忙嘅問題，所以部份公司會用彈性上班時間去解決呢個問題。

其他
「繁忙時間」係香港氣象聊天室其中一個專用字，即係指有熱帶氣旋集結喺香港 800 公里範圍內，或天文台發出黃色或以上暴雨警告期間。
總選舉事務主任

總選舉事務主任（Chief Electoral Officer）係香港特別行政區政府選舉事務處嘅部門首長同管制人員，由行政長官委任，屬於首長級公務員職位，職級係高級首席行政主任。現任總選舉事務主任係陳淑華，喺2024年9月11號上任。

簡介
總選舉事務主任職務喺1993年設立，當時係根據香港總督彭定康簽署嘅《選區分界及選舉事務委員會條例》設置，首任主任係邱霜梅。1997年政權交接之後，臨時立法會通過《選舉管理委員會條例》，繼續設立總選舉事務主任職務。好似其他公務員職位咁，總選舉事務主任嘅任期不定，目前任期最長嘅主任係李榮，佢任期超過7年。總選舉事務主任嘅副手係首席選舉事務主任，職級係首席行政主任，呢個職位喺2008年首次設立，當時係總選舉事務主任以外，選舉事務處第二個首長級職位，到2018年經立法會審議同批准後成為首長級常額職位。

職權
根據香港法例第541章《選舉管理委員會條例》規定，選舉管理委員會需要透過一個由行政長官委任嘅總選舉事務主任執行職能。總選舉事務主任出席選舉管理委員會嘅會議，並喺選管會嘅指示下執行佢嘅決定。總選舉事務主任作為選舉事務處嘅負責人，督導部門嘅行政同運作，並代表部門出席立法會會議、解答議員同傳媒查詢。由於選舉事務處負責人工作繁重兼責任重大，當時嘅選管會主席馮驊喺2022年嘅選舉報告入面建議政府應該開設一個職級更高嘅職位，例如首長級薪級第4點職位（首長級乙一級政務官）作為選舉事務處嘅部門首長。
總體

總體（statistical population）喺統計學上係指一柞有某啲共通點所以俾人擺埋一齊研究嘅個體。
繁峙

繁峙係中國山西忻州一個縣，總面積2369平方公里，人口27萬。
繁穗豆屬

繁穗豆屬（粵拼：faan4 seoi6 dau2 suk6，學名：Amphithalea ），係豆目豆科蝶形花亞科嘅其中一個屬。
總頸動脈

總頸動脈（carotid artery）係為個頭供血嘅主要動脈。
績效管理

績效管理（performance management）係策略管理上包含咗一系列活動，涉及管理人員監督個組織嘅人員同工作團隊，確保佢哋真係有效噉達到緊個組織要佢哋做嘅作業。
繁昌

繁昌係中國安徽蕪湖一個縣，總面積604平方公里，人口32萬。
紫外線

紫外線，有時叫紫外光，係一種電磁波，波長細過可見光，喺地球表面嘅紫外線多數都係由太陽嚟。雖然大氣層隔咗好多輻射線，但仍然有啲紫外線會穿過大氣層，抵達地球表面。

個名
紫外線直譯英文 Ultraviolet。Ultraviolet 解做「紫外線」（"beyond violet"），因為 Ultra 呢個字本來係拉丁文，解做「超」。紫光係所有可見光中波長最短嘅，而紫外線波長重短過紫光。

到達地面輻射量
呢一段要清理或重寫，以符合更高嘅質素標準。

天文學
喺天文學上，好熱嘅嘢優先發出紫外線（睇維恩法）。由於好多頻率嘅紫外線可以俾臭氧層阻擋，大部分紫外線觀測都係喺太空進行。

捕獵
獵人可以用紫外線跟蹤受傷動物嘅血路。

空氣淨化
利用二氧化鈦同埋紫外線照射產生嘅催化反應，一樣嘢上面嘅有機物會進行強大嘅氧化作用，刺激性病原體、花粉同埋黴菌孢子會被轉換成無害嘅惰性副產品。美國太空總署亦係用呢招唔畀有害副產品喺空氣積聚。
紫外線嘅清潔機制係個光化學過程。室內環境嘅污染物幾乎都係有機碳化合物。呢啲化合物會喺240到280納米嘅高強度紫外線之下分解。短波紫外線可以破壞微生物嘅DNA。紫外線嘅效果，同佢嘅強度同埋照射時間直接關係。
紫朱草屬

紫朱草屬（學名：Alkanna）係紫草目紫草科嘅一個屬。
紫外災變

紫外災變（ultraviolet catastrophe）係喺 19 世紀尾同廿世紀初嘅一個物理學問題。當時嘅物理學家喺度研究黑體輻射，佢哋用古典物理學上嘅定律，發現用呢啲定律計出嚟嘅結果會預測黑體輻射嘅強度會隨住輻射頻率上升，最後趨向於無限大－但呢點同實際觀察得到嘅結果唔吻合，於是就產生咗個「物理學理論係咪有問題」嘅危機。呢個危機後嚟由量子力學理論解決。
紫式部

紫式部(大約973年-大約1016年)，係日本平安時代中期嘅女作家兼詩人。係名作源氏物語嘅作者。佢係日本三十六歌仙之一。佢出身藤原家，唔知佢真名，雖則有學者考證佢叫香子。紫係佢日記筆名，來自源氏物語一個角色紫の上。式部，即係政府儀式部門，係佢阿爸嘅官職。
紫式部係越後守藤原為時嘅女，佢阿媽係攝津守藤原為信嘅女。佢細細個阿媽已經死咗，所以係由阿爸帶大。佢阿爸家族都係文學出名。
維基同享有多媒體嘅嘢： 紫式部
紫微誕

紫微誕，減筆寫做紫微𧩙、紫微旦，又叫紫微大帝聖誕，係紫微星官嘅寶誕。寶誕響四月十八。
紫斑蝶屬

紫斑蝶屬（Euploea）係蛺蝶科嘅一個屬嘅蝴蝶。
藍精靈

《藍精靈》（法文：Les Schtroumpfs，荷蘭文：De Smurfen，英文：The Smurfs）係1958年由比利時漫畫家貝約同佢老婆共同創作嘅漫畫，描寫一班生活喺大森林裏面，戴住白色帽仔藍色精靈嘅故事。1959年，比利時電視台開始播放《藍精靈》動畫片。1981年美國全國廣播公司買咗版權，聘用咗部分原版製作人馬，製作並播放美國版嘅《藍精靈》動畫片。美國版《藍精靈》將原著中地位唔顯眼嘅「美芝」升格為主要人物，播出之後全世界都大受歡迎。

故事簡介
藍精靈係一班由大概100個膚色係深藍色、約莫三個蘋果高嘅人形小生物所組成嘅精靈群體，佢哋住喺藍精靈村嘅蘑菇屋裏面。佢哋有啲鍾意整蛋糕，有啲鍾意吹小號，有啲鍾意照鏡，有啲鍾意做木匠，542歲高齡嘅精靈爸爸係呢個群體嘅領導者，佢哋嘅生活原本應該係完美嘅。但係，有一個壞蛋巫師叫做加達，佢千方百計想捉呢班小精靈返嚟提煉魔法靈藥，佢養嘅寵物阿沙亦總係想將藍精靈當點心食。於是性格各有唔同嘅藍精靈同邪惡嘅巫師加達同佢隻衰貓阿沙之間展開咗一次又一次嘅較量，故事情節喺呢度展開。期間加達曾經用黏土製造出女性藍精靈美芝（Smurfette）誘捕其他藍精靈，但美芝喺精靈爸爸同其他藍精靈幫助之下最終徹底擺脫加達嘅魔法控制，真正成為藍精靈嘅其中一個成員。
藍箭

藍箭係中國大陸嘅一款高速火車，宜家停駛緊。藍箭有好多嘢好似歐洲火車，例如成抽車由一架電力火車頭拖住。
藍箭用交流電摩打，唔同以前啲車頭咁用直流電摩打。中華人民共和國鐵道部喺2000年向法國買咗VVVF牽引變流器畀藍箭用，可以跑時速200公里；試車嗰陣重去到238公里。
藍箭用嘅車頭由株洲電力機車造，載客車卡由長春軌道客車造，一共整咗8抽。批車由新車落地開始，透過廣州中車，全部租晒畀廣深鐵路用，喺2001年開始載客。隨著「和諧號」喺2007年開始載客，廣鐵喺2007年7月將批「藍箭」全部調晒畀坪石至韶關線。
至到2008年1月，全部8抽藍箭已經唔載客，等緊租畀成都鐵路局，最快會喺2月中運去重慶。
有人話，藍箭係模仿X2000造出嚟嘅，例如用嘅牽引摩打都係Adtranz貨。
藍絲帶

藍絲帶係藍色嘅絲帶，有好多唔同嘅意義同象徵。

意義
喺網上，藍絲帶係電子前哨基金會（EFF）1996年畀嘅一個定義，作為表示互聯網自由，反對網絡審查嘅宣示，支持互聯網嘅言論、出版同結社自由。
挪威癌症協會（NCS）每年11月會搞藍絲帶運動，以提高人對前列腺癌認識。
19世紀中開始，巴黎洗禮禮服上面，男仔要帶上藍絲帶，而女仔就用粉紅色絲帶。
澳洲、新西蘭地區，安全座椅有時又叫做「藍絲帶座椅」。由於藍色同澳大利亞右翼自由黨有關，因此安全勞工席位相對叫做「紅絲帶席位」。
俄羅斯聖彼得堡，細路用白色葬禮裹屍布都有藍配色緞帶。

公司
意大利佩羅尼啤酒廠啤酒Nastro Azzurro，指意大利SS Rex由1933年至1935年品牌Blue Riband。
1940年代開始，華納兄弟為減少成本，開始根據新計劃重新發行積壓彩色漫畫，則為Merrie Melodies “Blue Ribbon”重新發行。對於重新發行，原標題序列已改。
「藍絲帶燒烤」係波士頓郊區兩家餐館，同埋一間餐飲服務連鎖店。
Pabst Blue Ribbon Beer（帕布斯特藍絲帶啤酒）個名最初（1882年至1916年之間）係包裝上有條藍絲帶。
「藍帶」係聯合利華旗下、澳洲一個雪糕牌子名。

香港
内文：保普選反佔中大聯盟同激進建制派
喺香港，藍絲帶係「反對和平佔中」嘅象徵。事後，凡指高調表示「撐警」而且係無條件支持香港警察，親中派立場大致同五毛黨同埋中共一致，可以稱為「深藍」、「港共」，同埋左派。有部份藍絲的確有有關政治背景，例如遭指控由中聯辦或建制派操作，同埋全國政協、中國企業身份。「香港修例風波」時，重新受到其他人關照。
而當中派別由特首梁振英同埋中聯辦張曉明時代最初已經出現，最早時叫做「梁粉」。梁粉即係梁振英政府粉絲（支持者），明顯帶有強烈而極端嘅個人崇拜情緒，生活政治化。例子有愛字頭、培字頭等等同埋其他西契黨。自2014年以上社運開始後，佢成班都帶頭反對，俾定性做紅底或者係深藍。而成日游走唔同立場但唔係「中立（綠絲）」或者唔係「泛民社運支持者（黃絲）」，即係「淺黃淺藍」鬼頭仔或變色龍。
藍船旗

藍船旗（英文：Blue Ensign），又叫藍色軍旗，係英國嘅政府船旗。由於大部分海外領土嘅發現都同行船有關，所以成日加個紋章就用蒞做英國海外領地嘅旗仔。
藍綠色

藍綠色係一種由藍和綠一齊嘅色之一，好多嘢都用喺佢度。
藍腳鰹雀

藍腳鰹雀（粵拼：laam4 goek3 gin1 zoek3，學名：Sula nebouxii），雀嘅一種，係鳥綱鰹雀目鰹雀科嘅其中一個物種。
藍箱

《藍箱》（日文：アオのハコ）係日本漫畫家三浦糀畫嘅戀愛漫畫，由《週刊少年Jump》2021年第19號（4月12號發售）開始連載。
藍絲

香港反佔中開始用藍絲帶做標記，指無條件支持差人同埋政府嘅親中派人士，到反修例運動時再次受到關注。
衛斯理小說系列角色，全名何藍絲。
衛輝

衛輝係中國河南新鄉一個縣級市，總面積882平方公里，人口45萬。
衛蘭

衛蘭（英文：Janice M. Vidal；1982年4月13號—）係香港女歌手，2004年出道。佢係華裔、菲律賓、韓國混血，憑佢獨特嘅聲線，畀唱片製作人雷頌德同歌星黎明賞識而加入樂壇。佢有個孖生細妹叫衞詩。
2019年10月7號，衛蘭衛詩合體，聯同Robynn & Kendy、樂隊FreshLife、新進唱作歌手Zino Chan等等，一齊參與「一首歌一個希望」慈善音樂生命分享會2019。
衛藤裕

衛藤裕（1983年10月17號—）係日本足球員，司職中場，效力富山勝利。
衛藤幹弥

衛藤幹弥（1999年9月29號—）係日本足球員，打後衞位置，效力熊本羅亞素。
衛碧君

衛碧君（Amber Wai，1999年—）係香港本土派組織本土民主前線成員，曾經做過佢嘅臨時發言人，2016年4月劈炮。 佢本身係嘉諾撒書院學生，喺2016年香港中學文憑試攞到最佳5科19分、6科21分嘅成績，升讀高級文憑課程。
衛藤元

衛藤元（1973年4月21號—）係退役日本足球員，教練，執教過長野帕塞羅。
衛藤美彩

衛藤美彩 ，係日本嘅一個女演員。

拍過嘅作品一覽
呢個表唔完整，歡迎加料。
衛生麻雀

衛生蔴雀，係蔴雀術語，指唔係競爭為目的嘅雀局（唔係乜嘢特別玩法或者牌例）。有時人唔係為咗賭錢輸贏而打蔴雀，而係借開枱達到其他目的，例如朋友間彼此聯誼，或者打發時間。所以打衛生麻雀通常上落唔大，只會打一兩毫子咁上下，而且有得上就上，有得碰就碰，唔會刻意去做牌，純粹玩運氣。
聲質

聲質或者聲域（意大利文：tessitura）指一個人嘅「舒服」音域。好多時就算一個人唱得出一個音高，都唔表示佢唱起嗰個音高上嚟會舒服，如果一個人嘗試唱一個好高嘅音出嚟，即使佢唱到，但係唱嘅時候可能喉嚨會覺得唔舒服；聲質呢樣嘢好重要，因為要求一個人夾硬唱佢舒服音域以外嘅音符，會傷到喉嚨，嚴重嘅可以對佢把聲造成永久嘅損害，唔可以繼續唱歌，所以合唱同歌劇等方面嘅工作者往往都好在意一位歌手嘅聲質係點。
聲能

鼓掌係其中可以表達聲能方法。
聲能係一種發聲能量形式。聲能係一種機械波，所以需要一個媒介。
聲能嘅勢能同動能嘅總和係：
– 音量
 – 聲壓
 – 粒子速度
 –
 –
 –
聲調

聲調（英文：Tone）喺語言學上嘅定義，係一種附喺音節度嘅高低抑揚（又叫音調、音高，佢嘅值係調值）。喺漢語音韻學上，聲調嘅意義除咗抑揚仲包涵埋頓挫，頓挫關係到佢係舒聲定係促聲，具體操作上，取決於佢有冇入聲嘅輔音韻尾。
喺抑揚方面，語言學家趙元任由音階度獲得靈感，設計咗五度調值標記法，以數字1表示最低音、數字5表示最高音。趙氏五度標記法已經獲得國際語音學學會認可，並成爲國際音標標準之一。五度標記法至今仍然係最爲廣泛使用嘅聲調標記。要確定一個聲調嘅調值，必須借助電子儀器來記錄同分析。同樣嘅音節被賦予唔同嘅單字調，就可以表達唔同嘅意義，比如普通話嘅媽（mā）、麻（má）、馬（mǎ）同罵（mà）由同樣嘅輔音同元音構成，卻以唔同嘅聲調區辨其義。
喺頓挫方面，好多南方漢語變體例如吳語、閩語、粵語同客家語有入聲調，調值相同嘅兩個音節係咪帶有入聲韻尾，會導致其頓挫性唔同，而決定佢係咪分做兩個聲調，最典型嘅例子有粵語嘅「九聲六調」。粵語九個聲調分別爲陰平、陽平、陰上、陽上、陰去、陽去、陰入、中入、陽入，但其實只有六個唔同嘅調值。陰入同陰平嘅分別、陰去同中入嘅分別、陽去同陽入嘅分別，都喺佢嘅頓挫性質，唔係喺調值度。
聲調同語調唔同嘅係，喺聲調語言入面，聲調係詞素嘅組成部份之一。聲調一轉咗就唔同字。而語調嘅改變唔會令個字變咗。

性質
睇埋：音高
大多數語言都用重音嚟做語調，嚟表現韻律同語用，注意呢啲並唔係聲調。聲調語言嘅每個音節都有固有嘅聲調輪廓，所以有聲調唔同的最細對立體。漢語（包含漢語族下嘅各種漢語語言或者方言）同越南語嘅聲調系統，都有比較完善嘅研究。

起源
聲調起源（Tonogenesis）係語言由冇聲調特性轉化爲有聲調特性嘅過程。
歷史上，好多語言，特別係東亞語言，都有產生聲調嘅過程，例如上古漢語到中古漢語嘅過渡。
藏語同瑞典語亦都曾經發生過呢個過程。
由於人體內發音嘅部位不一致，唔同嘅輔音，有可能產生唔同調值嘅副作用，而隨住時間嘅過去，原來嘅輔音結尾變成咗非必要嘅區分元素，而慢慢脫落。反之，唔同嘅調值成爲咗區分輔音嘅重點。噉樣就係聲調嘅起源。

粵語
睇埋：九聲六調
喺聲調語言中，通常一個語音有好多個聲調，各自表達出唔同嘅意思。
以粵語嘅標準粵語做例子（拼寫係粵拼），舒聲音節可以有陰平、陰上、陰去、陽平、陽上、陽入六種聲調，促聲音節就有上陰入（又稱陰入）、下陰入（又稱中入）、陽入三種聲調。其中韻尾係/-m/、/-n/、/-ng/嘅舒聲字，分別同韻尾係/-p/、/-t/、/-k/嘅入聲字相對，例如舒聲 /sing/（音會拉長）嘅對應入聲係 /sik/（短促音）。以下列出詳細嘅拼音同其相應嘅漢字，「○」係指欠缺漢字嘅讀音字。
可以見到，同樣一個音，用唔同音調、唔同長短讀出來，意思會好唔同。
再以普通話中嘅 [ma] 音做例子。根據現代標準官話，呢個語音系有陰平、陽平、上聲、去聲、輕聲。以下詳細嘅拼音同其相應嘅中文字一併列出。
[mā] 媽；[má] 麻；[mǎ] 馬；[mà] 罵；[ma] 嗎
如果編成語句，可以係：媽媽罵馬的麻嗎？[māma mà mǎ de má ma?]
又例如泰語ไหมใหม่ไหม้มั้ย，用國際音標可記爲/mǎi mài mâi mái/，可譯爲「新絲綢燒咗嗎？」
越南語中嘅一句話bấy nay bây bầy bảy bẫy bậy（卑𠉞𣊾排𦉱擺敗），可譯爲「你連續擺咗七樣錯嘅嘢」，亦都係唔同聲調嘅示範句。

變調
内文：變調
連讀變調係一種廣泛存在聲調語言嘅現象，意指當聲調毗鄰時，其調值會產生變化。最著名嘅例子就係現代標準官話嘅上聲變調，當兩個讀作三聲嘅字擺埋一齊時，前字必須讀成陽平，例如老虎（lǎohǔ）實際嘅讀音係「láohǔ」。漢語族好多語言或方言，多多少少都有變調，其中屬於閩語嘅各種語言，變調較爲複雜，但係亦有規律，例如閩南語連讀變調。

五度標記法
内文：五度標記法
學界通常用五度標記法嚟記錄值調，當中又有「曲線法」同「數字法」兩種。

國際音標
國際音標標示單字字調嘅方法有兩種，一種係直接用上述嘅五度標記法，另一種係借鑑五度標記法創作出嚟嘅符號。以[a]爲例，最高調可以表示爲[a˥]（或者[a̋]），次高調爲[a˦]（或者[á]），中調爲[a˧]（或者[ā]），次低調爲[a˨]（或者[à]），低調爲[a˩]（或者[ȁ]）。

調型標記法
有啲中文拼音方案嘅聲調標記方法，亦借鑑咗五度標記法嘅曲線法，將啲調值曲線化爲符號。例如現代標準官話用¯、ˊ、ˇ、ˋ分別表示陰平、陽平、上聲、去聲呢四個聲調。由於普通話中嘅四個聲調調型都唔同，因此冇必要用豎標來標明相對高度。
而標準粵語，亦都有啲方案用上標嘅ˋ、ˊ、¯嚟表示陰平/陰入、陰上、陰去/中入，用下標嘅ˋ、ˊ、¯嚟表示陽平、陽上、陽去/陽入。

發圈法
内文：發圈法
現行嘅發圈法共使用八個符號，主要形式爲半圈嘅「⊂」同埋喺半圈下加短橫嘅「⊆」，以唔同位置、唔同方向表示唔同調類，具體方法係用左手拇指喺食指指根左方畫半圈爲平聲，喺食指指頭左方畫爲上聲，喺無名指指頭右方上畫爲去聲，喺無名指指根右方上畫爲入聲。具體如下所示：
分四聲，只標半圈
分陰陽，根據聲母清濁唔同劃分，清聲母多爲陰調，濁聲母則多爲陽調，以半圈下加短橫區別
分上下（或者高低），根據所依附元音嘅長短劃分，即長元音爲上（高），短元音爲下（低），以半圈開口方向區別
Unicode區段中日韓符號同標點、聲調修飾符號分別收錄咗兩種四角標圈法之漢語四聲標誌。
聲調輪廓

聲調輪廓（粵拼：sing1 diu6 leon4 kok3；英文：tone contour）係指一隻聲調語言入面啲聲調，可能會有「喺隻字或者段音節中途音高改變」噉嘅情況。用粵語做例子：
詩（陰平）、史（陰上）、試（陰去）、時（陽平）、市（陽上）、事（陽去）
—同樣嘅元音同輔音，因為音高變化規律唔同咗，段音節表示嘅字詞或者形態素就唔同咗。

概論
睇埋：音高同聲調
如果畫幅圖 Y 軸做音高 X 軸做時間，啲聲調會成唔平嘅線，描繪啲聲調嘅「輪廓」，例如下圖就係粵語「詩史試時市事」嗰 6 個調嘅輪廓；粵語啲聲調嘅輪廓相對簡單，一個聲調（大致上）一係平一係升一係跌，而相比之下（例如）標準官話嘅第三聲調就有「喺隻字途中，音高開頭嗰陣跌，跟住升」嘅情況。
下圖就係越南話（北越南音）六調嘅輪廓。留意越南話都係六調，但啲聲調嘅輪廓同粵語嘅有顯著差異。
有研究報告指湖湘話嘅某啲變體聲調上會有更加複雜嘅音高變化。
基於聲調輪廓嘅諗頭，聲調語言仲有得細分做非平調（contour tone）同純平調（register tone）兩大類。粵語就有唔平嘅聲調，粵語第二調－好似係 si2（可能漢字：史）呢吓音噉－會涉及音高喺一隻字嘅途中慢慢上升（睇返上圖）。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。

表示
圖解：用五度標記法，幫標準官話標好四個聲調。
内文：五度標記法
唔同聲調語言嘅書寫系統，可能會用唔同方法寫聲調，例如喺廿一世紀初，越南話同標準官話都係用變音符號表示聲調嘅，唔似得粵拼噉用阿拉伯數字標調。
語音學研究為咗方便分析，通常會想搵返套統一系統同唔同嘅聲調語言標調，當中五度標記法幾多人用，呢套方案將音高分做五度，然後用阿拉伯數字 1 到 5 標調，1 係最低音而 5 係最高音，每個聲調會掕住多過一個數字，表示音高變化。如果用呢套方法標粵語聲調嘅話：
詩（[si55]）、史（[si35]）、試（[si33]）、
時（[si21]）、市（[si23]）、事（[si22]）
—詩個聲調高音同大致平，係 55；史個聲調開頭中音然後升上高音，係 35；時個聲調初頭低低哋然後跌到更低，係 21... 如此類推。用同樣嘅做法同其他聲調語言標調：
話幾多調示例

越南話六調ba（33）、bà（21）、bả（313）、bã（3ˀ5）、bá（35）、bạ（3ˀ2ʔ）
越南話聲調有一啲粵語同標準官話冇嘅符號（ˀ 同 ʔ 等），呢啲符號表示個聲調有聲門塞音化（指發出嗰吓聲嗰陣聲門局部或者完全噉關閉）嘅情況。
聲討教協

聲討教協係一個針對包括香港教育專業人員協會在內嘅香港民主派組織嘅Facebook專頁，立場係激進親中共派，而家有超過4萬4千人跟蹤。

爭議
環繞聲討教協嘅爭議，除咗同佢政治立場有關，亦涉及鼓吹暴力針對民主派支持者同埋散播假新聞。

早知同煽動七二一元朗恐怖襲擊預謀
喺2019年7月21號夜晚，港鐵元朗站發生針對反送中運動參加者嘅恐怖襲擊，但香港警察對於發動襲擊嘅黑社會人士，當時就採取寬容態度。後來有網民揭發，聲討教協嘅Facebook喺事件之前，21號下晝1至2時左右，已經出過一個Post，寫住「元朗六鄉已準備好。元朗酒樓、茶客全白衫、備戰中。元朗準備大量滕（藤）條教仔」，同後來喺元朗站發生嘅事吻合。

散播關於維吾爾族種族滅絕假新聞
中國外交部發言人華春瑩喺2021年3月26號嘅記者會上播放片段，聲稱美國退役陸軍上校、前美國國務卿鮑威爾嘅幕僚長韋加臣親口承認所謂新疆維吾爾族問題，只不過係美國對中國戰略陰謀。不過，韋加臣佢當時已經離開咗美國政府超過10年，根本唔能夠代表或者反映美國嘅政策，而且韋加臣最後其實講到自己嘅說法，只係其中一個可能，但嗰句華春瑩就冇播到出嚟。雖然係咁，聲討教協同唔少香港親中派人士同組織，都積極散播呢啲假訊息。
聲調語言

人類所用嘅語言，可以分為聲調語言同埋非聲調語言。聲調語言嘅英文係tonal languages或者tone languages。呢類語言嘅特點，就係喺發同一個語音嘅時候，用唔同嘅長短、唔同高低嘅聲調，會構成出唔同意思（即語意或語義）嘅說話。同樣道理，非聲調語言就係指語音聲調同埋長短等，唔會影響到語意嘅語言。
概括咁講，歐美大多數嘅語言屬於非聲調語言，而好多東方嘅語言，包括台灣話、客家話、廣東話、北京話，同埋非洲某啲語言，就係屬於聲調語言。

詳細解釋、例子
喺聲調語言中，通常一個語音有好多個聲調，各自表達住唔同嘅意思。以下就攞廣州話中嘅 [sing] 音做例子。跟據廣州話標準拼音，呢個語音喺平音、上音、去音嗰陣，讀做 [sing]（個音會長啲），喺入音嗰陣，就讀做 [sik]（短促啲）。以下係詳細嘅拼音同埋相應中文字嘅列表，格式係「[拼音及聲調] 相應文字」。「○」係指漢字中冇呢個讀音嘅字。
[sing1] 聲；[sing2] 醒；[sing3] 聖；[sing4] 城；[sing5] ○；[sing6] 盛；[sik7] 色；[sik8] ○；[sik9] 食。
其他例子包括有：[bin1] 邊；[bin2] 扁；[bin3] 變；[bin4] ○；[bin5] ○；[bin6] 便；[bit7] 必；[bit8] 憋；[bit9] 別。同埋：
[jim1] 閹；[jim2] 掩；[jim3] 厭；[jim4] 炎；[jim5] 染；[jim6] 豔；[jip7] ○；[jip8] 醃；[jip9] 葉。
可以見到，同樣一個音，用唔同嘅音調同長短讀出嚟，意思會好唔同。同一個語音中，九個聲調都有中文字嘅情況非常少見。有時呢啲冇漢字表達嘅語音，會調到好似粗口咁，同人口頭調調 [tiu4 diu6] 嗰陣時要小心啲。

歧義
有啲人話聲調語言係英文中嘅spoken languages。正確啲嚟講，spoken languages應該係中文裏面嘅「口語」（語言學用字），即係通過口耳相傳、可以畀人用口「講」出嚟嘅語言。聲調語言同埋非聲調語言，其實都係口語（可以講出嚟），係口語中細分嘅類別。
聲道

呢幅 MRI 影像，顯示一個人講英文嗰陣聲道嘅變化。
呢篇文 需要熟悉呢方面嘅人幫手寫。 詳情請去討論頁睇。
呢篇文講一個人體器官。想搵音響或者資訊科技講嘅聲道嘅話，請睇聲道 (音響)。
聲道（粵拼：seng1 dou6；英文：vocal tract）係指人（以至第啲動物）嘅身體入面產生嘅聲受到 filter 嘅部位。
聲調發生

聲調發生（英文：Tonogenesis）係一啲理論，研究啲聲調係點樣產生喺各種語言入便嘅。
羅士圖列巴

羅士圖列巴（土耳其文：Rüştü Reçber，1973年5月10號—）係土耳其一個男足球員，踢開足球守門員。
羅培德維加

羅培德維加（Lope Félix de Vega Carpio，1562年11月25號—1635年8月27號）係西班牙劇作家同詩人，亦係西班牙黃金時代其中一位最重要嘅作家。
羅基

羅基（Romanus，又譯羅馬諾，—897年11月）係羅馬天主教第114任教宗，897年在位。
羅塞塔

羅塞塔係尼羅河三角洲嘅一個港口城市，嚮亞歷山大港東面65公里，屬於埃及布海拉省（Beheira Governorate），著名嘅羅塞塔石碑就係1799年喺呢度發現。
羅塞塔喺9世紀嚮古鎮博爾比廷（Bolbitine）遣址上建立，隨著鄂圖曼帝國征服埃及（見鄂圖曼—馬木魯克戰爭）令到亞歷山大港沒落，羅塞塔乘勢興起，但喺亞歷山大港復興之後佢嘅重要性就逐漸減弱。
羅塞塔石碑嘅實物原大複製品
羅大佑

羅大佑（粵拼：lo4 daai6 jau6；1954年7月20號—），係客家裔臺灣人、二十世紀華語流行音樂詞曲作家、男歌手、電影配樂、編曲、作家、醫師。
羅堃尉

羅堃尉（粵拼：lo4 kwan1 wai3，英文：Karen Law，1991年9月21號—），係香港女模特兒，亦參與過唔少電視節目同電影演出。

簡歷
羅堃尉讀過台山商會中學（中文：台山商會中學）（2011年中七畢業）同埋香港城市大學專上學院，期間選過2012年FACE大專校花校草選舉贏咗冠軍，之後升讀香港理工大學專業傳意學系。佢讀書期間亦兼任模特兒，拍過唔少電視廣告同平面廣告。
羅堃尉亦有唔少幕前演出，比較出名嘅係2018年佢參與無綫電視綜藝節目《美女廚房》，做其中一位美女學徒。
羅塞夫

羅塞夫（葡文：Dilma Vana Rousseff，1947年12月14號—）係巴西第36位總統，亦係頭一位女總統，2010年底贏咗大選後上任，2014年連任。
2015年12月，羅塞夫開始面對彈劾程序。2016年5月12號，羅塞夫被暫停總統職務，由副總統特默暫代總統，同年8月31號參議院以61票對20票通過彈劾羅塞夫，由特默接任總統。
維基同享有多媒體嘅嘢：Dilma Rousseff
衾棉胎

衾棉胎俗寫襟棉胎，臺灣叫心臟病，係一種適合好多人一齊玩嘅啤牌遊戲，主要係玩鬥反應快。
遊戲規則係，先抽起一張牌，所有嘅玩家都唔可以睇嗰張牌，之後。將其餘51張牌按人數盡量平分，攞到牌後唔准睇自己啲牌，將牌反轉放響自己前面。大家輪流嗌「煙士」、「2」、「3」直到「King」，同時將牌放響中間。假如數字或公仔同版面一樣，就要鬥快拍落去，拍得最慢或者拍錯嗰個就要攞晒出面啲牌。邊個最快出晒啲牌就贏，最慢就輸。
袁世凱

袁世凱（1859年9月16號—1916年6月6號），字慰亭，號容庵，係晚清至中華民國初期嘅軍事家、政治人、改革家、中華民國第一任大總统、北洋政府第一位國家元首、中華帝國皇帝，河南項城出世。
佢喺武昌起義之後做清政府嘅內閣總理大臣，迫大清最後一位皇帝溥儀退位，之後袁世凱做咗中華民國臨時大總統同大總統。佢喺1915年12月宣佈喺1916年元旦登基做中華帝國皇帝，改元洪憲。蔡鍔等人喺1915年12月響雲南起兵反袁，之後貴州、廣西都加入反袁行列，連本來係自己人嘅段祺瑞、馮國璋都唔支持袁世凱做皇帝，袁世凱被迫喺1916年3月宣佈撤銷帝制，之後羞憤而死。

生平
袁世凱喺1859年響河南省項城出世，後生嗰時曾經考過科舉，但係落第，之後佢參軍，曾經參與過壬午兵變、甲午戰爭等等嘅戰事，獲得李鴻章賞識，之後主力負責訓練軍隊。
1900年袁世凱做山東巡撫。李鴻章過身之後，袁世凱做直隸總督、北洋大臣。佢主張廢除科舉、成立新軍隊、起學校、起工廠等等，而中國第一支警察隊伍，亦係喺袁世凱督導之下成立。1908年清德宗光緒帝同慈禧太后過身，溥儀做咗皇帝，由醇親王攝政。醇親王一向同袁世凱有牙齒印，袁世凱先至返番河南個老家。
1911年辛亥革命爆發，袁世凱乘機上位，做埋內閣總理大臣。佢後來代表清朝同孫中山講和，最後又係佢喺1912年迫溥儀退位。袁世凱無耐重做埋中華民國臨時大總統。1913年發生二次革命，好快就畀袁世凱平息咗。跟住佢迫國會選佢做正式大總統。之後佢解散咗國會，修改大總統選舉法，畀佢可以無限期連任大總統。但係佢仲想做埋皇帝，於是搞帝制運動，喺1915年12月宣佈喺1916年元旦登基做中華帝國皇帝，改元洪憲。佢做咗83日皇帝後，喺1916年3月22號響各方壓力底下撤銷帝制。袁世凱仲想繼續做大總統，但係各方要求佢退位嘅壓力持續。袁世凱喺1916年6月6號病死，之後由副總統黎元洪繼任大總統。

評論
傳統上中國人都對袁世凱冇咩好感，尤其係佢自立為皇帝，就係俾中國人閙得最犀利嘅地方。之但係佢主張廢除科舉、成立新軍隊、起學校、起工廠，重組織咗中國第一支警察隊，亦都反映出袁世凱好有見識，才幹超卓。
衿兄弟

衿兄弟（衿係衫領咁解），好多人寫做襟兄弟，或者叫老襟，即係着同一件衫嘅兄弟，引伸為同一個女人有性行為嘅男人，有貶義，同時亦解做姐妹丈夫之間互相嘅稱呼。
袁倩瀅

袁倩瀅（英文：Yuen Sin Ying，1994年1月13號—）係香港女羽毛球員，參加過2018年耶加達亞運。
袁劍偉

袁劍偉（Steve Yuen，1966年7月8號—）係香港導演，早年主要做電視節目、音樂錄像同廣告片嘅導演，頭一套電影導演作品係2016年電影《暗色天堂》。佢2010年同演員林嘉欣結婚，2023年離婚。
衰鬼線人

《衰鬼線人》（粵拼：seoi1 gwai2 sin3 jan4，英文：The Cable Guy）係套喺1996年上畫嘅美國黑色喜劇片，賓史迪拿導演，主角係占基利。
衾被嘅人章

呢篇衾被嘅人章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇衾被嘅人章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
袁偉翔

袁偉翔（粵拼：jyun4 wai5 coeng4；英文：Fanda Yuan），係臺灣音樂製作人、音樂老師。

經歷
2020年，佢做過「Top Session 頂尖音樂職人養成計畫」嘅老師。
衿川區

衿川區（韓文：금천구）係韓國首爾嘅區，人口約莫24萬。
聖康坦籃球會

聖康坦籃球會（英文：Saint-Quentin Basket-Ball）係法國聖康坦嘅職業籃球球會，依家打緊法國籃球甲級聯賽。
聖師

聖師（英文：Doctor of the Church）係一個正式嘅天主教官方稱銜，基督教叫教會博士:169，係一個對一啲對基督宗教有重大貢獻嘅神學家嘅尊稱，爾個稱呼喺中世紀出現，截至2022年總共有37個。被稱為聖師有三個條件，分別係學識淵博（有神學嘅卓見）、異常聖潔同教會承認。
所謂教會承認係指教宗宣佈或者大會宣佈（大會指全個西方教會或者全個東方教會開嘅大會，英文：general council），但係實係上只係試過教宗宣佈，未試過大會宣佈。
以前有個講法係聖師嘅名銜係畀 ｢精修聖人｣（英文：confessors，即係守道者:143、護教者）而唔係畀殉道聖人，所以聖依勒內唔係聖師，但係爾個講法已經講唔通，因為聖依勒內已經喺2022年宣布咗係聖師。
因為天主教嘅聖人一定已經過咗世，亦即係爾個銜頭唔會頒畀在生嘅人。

西方四大聖師
頭一批被宣布為聖師嘅係喺1298年3月3號嘅四個，分別係西方教會嘅聖盎博羅削、聖熱羅尼莫、聖奧斯定同聖額我畧一世，統稱西方四大聖師。
西方教會第五個叫聖師嘅係喺1567年4月11號宣布嘅聖多瑪斯亞奎那。

東方四大聖師
東方教會本來承認三大聖師（Hierarchs），分別係聖巴西畧、聖額我略納齊盎同金口聖若望，但係因為西方教會有四大聖師，所以喺西方就幫佢哋加多咗聖亞大納削，湊夠四個；爾四個喺1568年7月9號正式宣布成為聖師。
聖弟茂德

聖弟茂德（Saint Timothy），基督教譯聖提摩太，係位天主教聖人，1世紀喺艾菲索斯做主教，追隨聖保祿傳福音。
聖座

聖座係天主教會入面教宗嘅主教座，亦即係教宗嘅駐地，佢嘅行政機構係喺梵蒂岡嘅羅馬教廷。
聖彼得堡

聖彼得堡（粵拼：sing3 bei2 dak1 bou2；俄文：Са́нкт-Петербу́рг，拉丁轉寫：Sankt-Peterburg）係俄羅斯聯邦直轄市，位於俄羅斯西北部，波羅的海沿岸，同時列寧格勒州嘅首府亦都設喺呢個城市，有400萬居民，係排喺莫斯科之後俄羅斯第二大嘅城市。

名
聖彼得堡個名係從德文「Sankt Petersburg」翻譯過來，1914年第一次世界大戰爆發時，因為俄國出現反德情緒，聖彼得堡個名就俾沙皇政府改為彼得格勒（bei2 dak1 gaak3 lak6；Петрогра́д，轉寫：Petrograd），到咗蘇聯成立，1924年列寧死咗之後又改名叫做列寧格勒（lit6 ning4 gaak3 lak6；Ленингра́д，轉寫：Leningrad）。1991年蘇聯解體，經過投票城市個名又恢復到之前嘅聖彼得堡。

史
喺1703年5月，由彼得大帝下令建立聖彼得堡。喺聖彼得堡建立咗之後嘅頭十年，聖彼得堡成為咗俄羅斯帝國嘅一個堡壘同港口。

政府
想知多啲：聖彼得堡嘅政治
市議會喺瑪麗因斯基宮開會。
聖彼得堡係俄羅斯聯邦嘅一個聯邦主體（聯邦市）。聖彼得堡嘅政治生活受1998年市議會通過嘅聖彼得堡憲章監管。最高行政機關係聖彼得堡市政府，由市長（1996年前稱市長）領導。聖彼得堡有一個單一議院嘅立法機關，即聖彼得堡立法會，係市嘅地區議會。
市長辦公嘅斯莫爾尼學院
根據2004年通過嘅聯邦法律，包括聖彼得堡市長喺內嘅聯邦主體首腦，由俄羅斯總統提名並由當地立法機關批准。如果立法機關唔批准提名人，總統可以解散佢。前市長華蓮京娜·馬特維延科喺2006年12月根據新制度獲得批准。佢係俄羅斯唯一嘅女性州長，直到2011年8月22日辭職為止。馬特維延科參加聖彼得堡地區議會選舉，喺反對派指控選舉舞弊同塞票嘅情況下大獲全勝。俄羅斯總統德米特里·梅德韋傑夫已經支持佢擔任聯邦委員會主席嘅職位，而佢當選資格符合呢份工作。佢辭職之後，格奧爾基·波爾塔夫琴科同日被任命為新嘅代理州長。喺2012年，隨住一項新聯邦法律嘅通過，恢復直選聯邦主體首腦，市憲章再次修訂以提供州長直選。2018年10月3日，波爾塔夫琴科辭職，亞歷山大·別格洛夫被任命為代理州長。
聖彼得堡亦係列寧格勒州（一個獨立嘅聯邦主體）同西北聯邦管區嘅非正式、實際上嘅行政中心。聖彼得堡同列寧格勒州共享多個聯邦執行機構同法院嘅地方部門，例如仲裁法院、警察、聯邦安全局、郵政服務、緝毒管理局、懲教局、聯邦登記局同其他聯邦服務。
俄羅斯憲法法院喺2008年5月由莫斯科搬到聖彼得堡。自2014年起，計劃將俄羅斯最高法院由莫斯科遷至聖彼得堡。

區界內有111個市內自治區，81個市政區，9個城市（澤列諾戈爾斯克、科爾皮諾、克拉斯諾耶塞洛、克朗斯塔特、洛莫諾索夫、帕夫洛夫斯克、彼得宮、普希金同謝斯特羅列茨克）同21條村莊。

氣候
聖彼得堡係溫帶大陸性濕潤氣候。聖彼得堡7月平均高溫係23°C（73°F），史上最高溫37.1°C（98.8°F）發生喺20h10年北半球夏季熱浪嗰陣。1883年聖彼得堡紀錄到史上最低溫-43°C（-45°F），年平均溫度係5.8°C（42.4°F）。市區嘅涅瓦河通常喺11月到12月凍結，喺4月解凍。12月到3月嗰陣，平均有118日會有積雪，2月平均積雪深度去到19厘米。聖彼得堡無霜期持續時間平均135日。聖彼得堡市區氣候比郊區暖一啲，天氣全年變化幾大。
聖彼得堡喀山主教座堂

聖彼得堡喀山主教座堂係俄羅斯一座東正教主教座堂，喺聖彼得堡，喺1811年起好。
象堡站

象堡站（英文：Elephant & Castle tube station）係英國倫敦地下鐵必嘉老綫同北綫嘅車站，屬第1同2收費區，喺大倫敦南華克區。
象塘路

象塘路（粵拼：zoeng6 tong4 lou6）係中國廣西桂林嘅南北走向主幹道，喺象山區，南邊從良豐路嘅桂林繞城高速象山站開始，一直向北去到二塘鄉嘅凱風路。

概要
全長6.5km，闊24米，雙向4車道。
象山公園

象山公園（粵拼：zoeng6 saan1 gung1 jyun2）係中國廣西桂林嘅公園，1986年起好，位置喺象山區安新洲東北角嘅濱江路同民主路、灕江之間。
佢既係國家AAAAA級景區，2003年重列做世界旅遊組織推薦遊覽景區。佢同法國嘅象鼻山一齊列做友好景區。景區入面主要以象鼻山為主景而出名。
象山縣

象山係中國浙江寧波一個縣，總面積1382平方公里，人口54萬。
茂名市第一中學

茂名市第一中學（簡稱：茂一；英語：Maoming No.1 Middle School）係廣東茂名一間中學，1959年9月21號創辦。
茂名白話

茂名白話，又叫茂名話、茂南白話，係廣東省茂名市茂南區嘅粵語方言，學界多數認爲屬於粵語高陽片，亦都有其他分片嘅講法，例如認爲屬於粵西片。

音系
由於茂名城區嘅白話未有好統一嘅模式，各家對茂名白話嘅音系爭論都幾大。以下音系係《茂名市志》記載嘅茂南區新坡鎮粵語音系：
苹神星

苹神星（Iduna），即係小行星176，係太陽系小行星帶嘅一粒小行星，喺1877年10月14號發現。
苻堅

苻堅（338年—385年10月16號），中國君主之一，字永固，一名文玉，苻洪嘅孫仔，苻雄個二仔，五胡十六國秦國皇帝，曾統一北方，淝水之戰打輸咗後，為部下（後）秦武昭帝所殺。

謚號
姚萇定諡為壯烈天王。苻丕定諡為宣昭皇帝，廟號世祖。呂光定謚為文昭皇帝。 一般以苻丕所諡，而叫（前）秦宣昭帝。
茂原岳人

茂原岳人（1981年10月6號—）係日本足球員，司職中場，效力過神戶勝利船，川崎前鋒，柏太陽神，廣島三箭，及甲府風林。
茂名

茂名（粵音：mau6 ming4；雷州話：Bō͘-bêng；𠊎話：Meu-miàng；英文：Mowming；普通話拼音：Maoming）喺中國廣東西部，家下係個地級市，叫茂名市。大清時係個縣，叫茂名縣。
佢分兩區三縣級市，市政府喺茂南區，管埋縣級市高州市、化州市、信宜市，同埋電白區，及茂南區。茂名市地有成1萬1459平方千米，總人口為700萬，其中市區人口接近80萬。因為市區附近有中國重點嘅煉油化工工業，所以有「中國南方油城」之稱。
佢郵編係525000，電話區號為0668。
佢係中國大陸唯一用道士做名嘅城市。

名
城市名係出自西晉尾嘅道士——潘茂名。

地理
茂名陸地面積為11459平方公里，其中山地有1300平方公里，海拔喺1000米以上山峰有近百座，其中以大田頂最為出名，因為佢山頂全年有霧，所以當地叫「大霧嶺」。茂名市有天然海島12個，海岸線220公里，有水東、博賀、蓮頭等大細港灣，其中博賀港係廣東省著名漁港。
茂名市係處於兩廣交界，與廣東內接壤有陽江市同湛江市。

山
茂名有高涼山喺東北，舊時高州以其為名，而東山喺東。

水
茂名南濱海。
茂名北有竇江自信宜入，東南流。左納雙柘水，到府治東北，鑑江水西流合埋，今又叫佢之石骨水。屈西南，過那射嶺入化州。東南有浮山水，即三橋，出電白，西南到赤嶺為赤嶺水，又西南入吳川。

氣候
受緯度位置同地勢影響，茂名市屬於亞熱帶季風海洋氣候，全市平均氣溫攝氏20到25度，平均相對濕度百分之七十到七十五，年降雨量約為1500到1800毫米，雨季較長，每年4月到9月係多雨期。同時每年6月到10月受熱帶風暴影響，其中7月到9月上旬熱帶風暴影響最為頻密。

行政
茂名市政府轄有縣級市3個、2市轄區。縣級市有高州市、化州市、信宜市，2區係茂南區、電白區。

史
茂名市名來源於人名，根據《高州府誌》記載西晉末，永嘉年間（307－313年），今高州，有個人叫做潘茂名，佢得到道士不死仙丹，以至去東山採藥煉丹為民治病，同時又用石船救水災災民，後人為咗紀念佢，特意將佢住過嘅山叫做潘山，煉丹所在地方叫做潘仙坡。後來鎮南大將軍馮遊來到兩山間，就建咗潘州茂名縣。另有史書記載，宋開寶五年（972年），廢潘州為高州，茂名改屬高州。
明清時期，茂名仍為縣城兼高州府治。大清時有赤水、平山二巡司。亦有大陵廢驛。
中華民國期間，廢高州府，茂名縣先後屬於高雷綏靖處督辦南路行署第七專區所治。中華人民共和國成立後，茂名縣湛江專區所轄。
1954年，中共中央派地質隊勘察茂名縣南部，同埋電白縣西部，發現地下蘊藏容量驚人油頁岩田。隨後，國家批准喺茂名縣開採石油，重搞埋煉油化工。1958年，成立茂名工礦區城市籌建處，將茂名縣南部金塘、公館、鎮盛、鰲頭等地方正式以「茂名」建立茂名市，同時將原來茂名縣改為高州縣。

語言
茂名市本地方言屬於粵語-廣府話分支，種類較多，但茂名市區同下轄高州市區內主要通用係同廣府話十分相近嘅本地語言，其他比如電白縣就主要通用黎話，但係黎話祗局限喺電白縣同茂港區部分地方使用。其中化州，信宜話與廣府話喺發音上邊差異較大。
1958年建市初期，中國大陸各地有大量工人響應，均前往當地建市。時至今日，當年嚟到茂名參與建市嘅工人大部分已經喺當地生根，亦有人離開。留低喺度嘅亦有同當地人通婚，所以當地茂名人有少部分人識講比較標準普通話，同時亦能講標準當地方言。

飲食
作為廣東一分子，當然係民以食為天。市區內大大細細食肆有幾百間，三茶兩飯一宵夜，由貴到便，由星級酒店美食到街邊大排檔，應有盡有，絕對能夠滿足招積食客要求。喺美食上，繼傳廣府傳統美食內，亦有本地傳統美食，例如碳燒生蠔、化州香油雞、「米乞」、牛雜等都係本地至有名嘅傳統美食，亦係外地遊客去到必試美食。
同時茂名因得天獨厚位置，有二百幾公里海岸線，當然海鮮係當地美食一個重要部分，每日下午博賀漁港都有來自各地海産批發商聚集，喺呢個港口可以批發到非常豐富海產，地道海產美食嘅整法亦都多不勝數，同時市內各大食肆都有海鮮美食提供，亦有專門海鮮食肆。

石油工業
茂名以石油開採同提煉工業著稱，但十幾年前，茂名石油化工公司已經唔開採油頁岩，單一進口石油並且進行提煉為主。從1958年至今，茂名石化已經發展成為茂名地區主要產業支柱之一，並且係華南地區最大嘅石油化工基地，屬下並包括乙烯分公司。茂石化生產能力同乙烯生產能力分別達到每年1800萬頓同100萬頓。同時茂石化年稅約高達20億人民幣。

農業
茂名處於山地平原之間，地勢廣闊，又處於熱帶氣候，水資源旺盛，所以茂名一嚮又以「農業大市」自稱。每年盛產眾多水果，比如香蕉、荔枝、大樹波羅等，當中又以盛產優質荔枝有名，比如貴味、妃子笑、白蠟、黑葉、糯米磁等各種荔枝，以早產同多產為優勢，更遠銷東南亞及歐美多個國家。

公路
現時境內有國道2條，高速公路2條，又有貫穿轄區內各縣市道路。
國道：207及325
高速公路：廣湛高速公路、包茂高速公路
喺其後幾年內，將會有多條高速公路開通，並且成為公路運輸首選主力。呢幾條將會開通嘅高速公路係汕湛高速公路、雲茂高速公路。

鐵路
依家境內有一條鐵路貫穿茂名市區內東西兩邊，呢條鐵路係三茂線，嚮東能夠直通去珠三角，嚮西能夠去到湛江、海南、廣西，喺茂名市內設置站點有兩個，分別係茂名東站同茂名站。
同時喺其後一年，即2009年，另一條鐵路洛湛線將會開通，喺茂名境內電白縣接軌三茂線，呢條鐵路對茂名港口爭奪港口市場有重要意義。同時，廣東省現正規劃省內西部沿海高速鐵路，亦將途徑茂名市，並且喺茂名設置站點，一旦開通，上廣州嘅時間將會大大縮短至三個鐘以內。2018年7月，江湛鐵路建成通車，首列從廣州南站開出。

港口
茂名除咗有好多漁港之外，重有一個大規糢嘅茂名港，呢個係一個可以對外運輸煉油同貨運嘅港口。

市內交通
茂名市區內現時有十多條巴士線路，同時亦有十幾條專綫巴士直達各區市。呢啲巴士有冷巴亦有熱狗（即冇冷氣巴士），收費從一蚊至十蚊都有，市區內有編號巴士線路為自覺投幣，冷巴個半－3蚊，熱狗1－2蚊；專綫巴士線路多係有人賣票分段收費。
除咗巴士線路外，市區內亦有的士服務，起錶價係5蚊，夜間10點後係6蚊，同時結帳時候要徵收一蚊燃油附加費，每公里計價係2.6。

城市規劃
嚮1958年建市時候，市區面積得10平方公里，人口係8萬人，主要區域係現時河西生活區、煉油廠廠區及露天礦礦區。經歷50年發展，茂名市區面積已經達到110平方公里，市區人口接近80萬。
但係由於城市急速擴展，亦都帶來諸多問題。好耐之前踩開單車嘅市民因為生活水平嘅提高，開始買私家車或者電單車，喺2001年私傢車數量為4萬架到2007年私家車數量增加到14萬架，以至市區內多條主要道路無法負荷交通擠塞問題。係2006年底開始，市政府開始着手重新規劃昇級多條主要道路，並且喺2007底將規劃付之實施，但喺市內多條主要道路大部分喺舊城區，舊城區又十分擠逼，冇多餘空地拓寬道路，所以喺呢次改造工程中，將存在主要道路上邊多年嘅單車徑鏟除（鏟除單車徑原因係因為踩單車市民急速減少，令到單車徑使用率減少，雖然政府所作所謂遭到市民多方投訴，但係政府最後都係落實咗方案），將原有雙方嚮四線行車改成六線行車，並且脩建多條人行天橋同設置多個有交通信號燈路口。
茂伊島

茂伊島（Maui）係夏威夷群島第二大島，響夏威夷島西北面，有1,883平方公里咁大，而家由美國夏威夷州茂伊縣管。
茂南

茂南係中國廣東茂名一區，面積507平方公里，人口74萬。
西區 (堺市)

西區 (堺市)係日本楔位文，重未完成，麻煩你幫手補充內容。
西區 (大阪)

西區 (大阪)係日本楔位文，重未完成，麻煩你幫手補充內容。
西北風

西北風係由西北吹來嘅風。八風之一，古時有好多名。東北為乾卦，東北風為乾卦之風。
呂氏春秋有始稱為厲風。淮南子墬形稱為麗風，天文就稱為不周風。說文風部亦都叫佢不周風。
由於世界各地地理同氣候唔同，西北風都各有自己象徵意義。

時間
淮南子天文有八風，由冬至起計，各約四十五日。咁冬至之後四十五日，就有不周風，亦即立冬時份。西北風由乾氣所生。

文化
粵語「食西北風」（對應國語「喝西北風」）原意係指無嘢食，引申意思指無乜生意。
茂林區

茂林區（粵拼：mau6 lam4 keoi1）係台灣高雄市嘅一個市轄區。
茂華家塾

茂華家塾，香港家塾之一，祠堂之一，喺林村龍丫排處，英文寫做Mau Wah Study Hall。屋宇為兩進。茂華即開村祖溫茂華，百幾年前由廣西搬過來開村。而家塾原本為溫氏祠堂，約二十世紀一十年代改做家塾。風水之故，家塾已荒廢唔用。二〇〇九年十二月十八號，家塾列做二級歷史建築。
茂木駿佑

茂木駿佑（1996年10月2號—）係日本足球員，司職中場，效力仙台七夕。
茂港

茂港係中國廣東茂名一區，面積420平方公里，人口46萬。
茂物

茂物（Bogor）係印尼西爪哇嘅一座城，人口有103萬。